ΑΠΟΦΑΣΗ ΤΗΣ ΕΠΙΤΡΟΠΗΣ της 19ης Δεκεμβρίου 1995 για την τροποποίηση, λόγω της προσχώρησης της Αυστρίας, της Φινλανδίας και της Σουηδίας, της απόφασης 79/491/ΕΟΚ και της απόφασης 80/765/ΕΟΚ σχετικά με την κατάρτιση του κώδικα και των τυποποιημένων κανόνων για τη μεταγραφή, σε μορφή αναγνώσιμη από μηχανογραφική μονάδα, των στοιχείων των βασικών ερευνών και των ενδιάμεσων στατιστικών ερευνών για τις αμπελουργικές εκτάσεις (96/20/ΕΚ)

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας,

την πράξη προσχώρησης της Δημοκρατίας της Αυστρίας, της Δημοκρατίας της Φινλανδίας και του Βασιλείου της Σουηδίας,

τον κανονισμό (ΕΟΚ) αριθ. 357/79 του Συμβουλίου της 5ης Φεβρουαρίου 1979 σχετικά με τις στατιστικές έρευνες για τις αμπελουργικές εκτάσεις (1), όπως τροποποιήθηκε τελευταία από τον κανονισμό (ΕΚ) αριθ. 3205/93 (2), και ιδίως το άρθρο 4 παράγραφοι 2 και 4, το άρθρο 5 παράγραφοι 5 και 6 και το άρθρο 6 παράγραφοι 4 και 7,

Εκτιμώντας:

ότι το άρθρο 2 παράγραφος 2, το άρθρο 5 παράγραφος 5 και το άρθρο 6, παράγραφοι 4 και 7 του κανονισμού (ΕΟΚ) αριθ. 357/79 προβλέπουν ότι τα κράτη μέλη κοινοποιούν στην Επιτροπή τις πληροφορίες που συλλέγουν στο πλαίσιο των βασικών και ενδιάμεσων ερευνών για τις αμπελουργικές εκτάσεις σύμφωνα με ένα πρόγραμμα πινάκων κατανεμημένων κατά γεωγραφική μονάδα και ότι αυτές καθορίζονται σύμφωνα με τη διαδικασία που προβλέπεται στο άρθρο 8 του εν λόγω κανονισμού, ήτοι με απόφαση της Επιτροπής κατόπιν γνώμης της μόνιμης επιτροπής γεωργικών στατιστικών 7

ότι το άρθρο 4 παράγραφος 4 και το άρθρο 5 παράγραφος 6 του κανονισμού (ΕΟΚ) αριθ. 357/79 προβλέπει ότι τα κράτη μέλη που επεξεργάζονται τα αποτελέσματα των ερευνών για τις αμπελουργικές εκτάσεις με τη βοήθεια πληροφορικής, πρέπει να ανακοινώνουν αυτά τα αποτελέσματα σε μορφή αναγνώσιμη από μηχανογραφική μονάδα, και ότι η κωδικοποίηση για τη διαβίβαση των αποτελεσμάτων έρευνας θα καθοριστεί σύμφωνα με τη διαδικασία που προβλέπεται στο άρθρο 8 του εν λόγω κανονισμού 7

ότι η Επιτροπή καθόρισε την εν λόγω κωδικοποίηση αυτού του προγράμματος πινάκων και γεωγραφικών μονάδων σύμφωνα με τις αποφάσεις 79/491/ΕΟΚ (3) και 80/765/ΕΟΚ (4) της Επιτροπής, όσον αφορά τις βασικές και ενδιάμεσες έρευνες αντιστοίχως 7

ότι, λαμβανομένης υπόψη της πράξης προσχώρησης της Αυστρίας, της Φινλανδίας και της Σουηδίας, πρέπει να τροποποιηθεί το παράρτημα ΙΙ της απόφασης 79/491/ΕΟΚ και το παράρτημα ΙΙ της απόφασης 80/765/ΕΟΚ σχετικά με τις εν λόγω γεωγραφικές μονάδες και την κωδικοποίηση για την ανακοίνωση των αποτελεσμάτων της έρευνας 7

ότι τα μέτρα που προβλέπει η παρούσα απόφαση είναι σύμφωνα με τη γνώμη της μόνιμης επιτροπής γεωργικών στατιστικών,

ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:

Άρθρο 1

Με την επιφύλαξη της θέσης σε ισχύ της συνθήκης προσχώρησης της Αυστρίας, της Φινλανδίας και της Σουηδίας, το παράρτημα ΙΙ της απόφασης 79/491/ΕΟΚ και το παράρτημα ΙΙ της απόφασης 80/765/ΕΟΚ συμπληρώνονται σύμφωνα με το παράρτημα της παρούσας απόφασης.

Άρθρο 2

Η παρούσα απόφαση απευθύνεται στα κράτη μέλη.

Βρυξέλλες, 19 Δεκεμβρίου 1995.

Για την Επιτροπή

Yves-Thibault DE SILGUY

Μέλος της Επιτροπής

(1) ΕΕ αριθ. L 54 της 5. 3. 1979, σ. 124.

(2) ΕΕ αριθ. L 289 της 24. 11. 1993, σ. 4.

(3) ΕΕ αριθ. L 129 της 28. 5. 1979, σ. 9.

(4) ΕΕ αριθ. L 213 της 16. 8. 1980, σ. 34.

ΠΑΡΑΡΤΗΜΑ

Στο τέλος του παραρτήματος ΙΙ των αποφάσεων αριθ. 79/491/ΕΟΚ και 80/765/ΕΟΚ προστίθενται τα εξής μετά την Πορτογαλία:

>ΘΕΣΗ ΠΗΝΑΚΑ>